Šta to znači biti čovek?
U prirodnjačkom muzeju u Vašingtonu otvorena nova izložba o poreklu ljudi 
U pećinama Južne Afrike pronadjena su dva skeleta koji pripadaju do sada neklasifikovanoj vrsti hominida, odnosno ranih rodjaka čoveka, prenosi naučni časopis Science. To otkriće moglo bi da iz novog ugla osvetli razvoj naše vrste, homo sapiensa, i pojača interesovanje za evoluciju čoveka, a isto važi i za novu izložbu u Smitsonijanovom Prirodnjačkom muzeju. Postavka je zasnovana na naučnim otkrićima do kojih se došlo posle više od jednog veka istraživanja. Prirodnjački muzej u Vašingtonu proslavlja svoj stoti rodjendan dočekujući posetioce u novoj dvorani. Posetioci muzeja traže odgovor na večno pitanje - šta to znači biti čovek? Kustos Rik Pots kaže da tri stotine fosila i drugih eksponata ilustruje mozaik fizičkih karakteristika i oblika ponašanja koji su se vremenom menjali i razvijali. , kaže Pots. Posetioci mogu da pogledaju u oči replikama ranih čovekovih predaka, sednu kod drevnih ognjišta ili slede stope napravljene na osnovu otisaka koji su pre više od četiri miliona godina ostavljeni u Tanzaniji. objašnjava kustos prirodnjačkog muzeja. U jednoj od vitrina nalaze se dva dragocena fosila. Jedan je 28,000 godina stara lobanja kromanjonca – prve vrste savremenog čoveka koja je živela u Evropi. Druga je lobanja neandertalca, vrste uspravnih primata koji su živeli uporedo sa kromanjoncima, dok nisu nestali pre oko 30,000 godina. Obe lobanje su pozajmljene iz pariskog Muzeja čoveka. Otkrivene su u Francuskoj otprilike u isto vreme kada je Čarls Darvin objavio svoje čuveno delo "Poreklo vrsta" 1859. Alen Fromen, koji je kustos antropološke kolekcije francuskog muzeja, kaže da je Darvinov rad odigrao ključnu ulogu. , kaže Fromen. Posetioci se pozivaju da dotaknu replike čovekovih predaka, snimak svog lica pretvore u ranu ljudsku verziju i pogledaju diorame, odnosno prezentacije koji objašnjavaju proces evolucije. Rik Pots kaže da izložba pokazuje kako su se ljudi adaptirali za vreme velikih smena tople i hladne, suve i vlažne klime. Učiteljica Nejša Spejts-Burno namerava da tu pouku podeli sa svojim osnovcima - Osećaj veze sa čovekovim precima je važan za Teksašanku Čarlu Vajsvurm, koja je došla u obilazak Vašingtona. , kaže ona. Rik Pots se nada da će izložba odgovoriti na to pitanje tako što će pokazati da naši drevni rodjaci zaslužuju da se upoznaju. A ako njih upoznamo, dodaje on, moći će da nas nauče šta to znači biti – čovek.